text: Politiet er ude med sprit-måleren
  14 maj 2010 kl. 10.54
  Sydøstjyllands Politi gennemfører målrettet færdsels-kontrol i Kristi Himmelfarts-ferien.
  Kontrollen er en del af en kampagne, der foregår over hel landet. Politiet er især ude efter bilister, der er påvirket af alkohol eller narko, men andre forseelser bliver også noteret.
  Mange mennesker holder ferie og fri i forbindelse med Kristi Himmelfartsdag, og forårets komme bliver traditionelt fejret i den forbindelse. Desværre kan det betyde flere påvirkede bilister. Derfor vil politiet være mere massivt tilstede i trafikken end sædvanligt.
  Politiet siger, som så ofte før, at det vil være en rigtig god idé, at lade bilen stå, hvis man har fået noget at drikke - eller har indtaget narkotika.
  